JohanHeinsen/ENO huggingface dataset:
Lolland-Falsters Stifts-Tidende, 1841-09-02
Silke-, Ulden- og Lærredshandler Christopher Overgaard Mønster i Kjøbenhavn har den 27de August opgivet sit Bo til Skiftebehandling. Efter et Privatbrev fra Frankrig beretter Figaro, at Lucile Grahn for Øieblikket opholder sig ved Badene i Dieppe, hvor hun i den Grad har gjenvundet sin Helbred, at hun har dandset en heel Nat ved et Bal, og at der saaledes er al Sandsynlighed for, at hun i Løbet af næste Saison, atter vil kunne betræde Scenen.
Lolland-Falsters Stifts-Tidende, 1841-09-02
En sjelden Høitidelighed har den 22de August fundet Sted i Skagen, idet denne Byes nye, skjønne Kirke blev indviet. Efterat Psalmen, J JesuNavn bør al vor Gierning skee var afsjunget, traadte Hs. Høiærværdighed Hr. Biskop, Ridder Fogtmann frem for Alteret og holdt en Tale, hvori han med hjertelige Ord indviede Kirken. Derpaa blev igjen en Psalme afsjungen, hvorefter den dygtige Prædikant, Hr. Pastor Feilberg betraadte Prædikestolen, og i en skjøn og hjertegribende Prædiken tolkede Dagens Text. Gudstjenesten blev derefter paa sædvanlig Maade endt, og vil denne Høitidelighed vist blive i kjær Erindring hos Alle, som overværede Jndvielsen. (Aalb. Av.)
Lolland-Falsters Stifts-Tidende, 1841-09-02
Frihedstræets N 57 indeholder følgende Anmeldelse: Svar til Redactionen af Bladet Fædrelandet skal ikke udeblive. Ligesom og Tiltalte ved Landsoverretten næppe udebliver. (Fædrel.) Ogsaa Lieutenant Dahl er nu ligesom Lieutenant Raasløff vendt tilbage fra den franske Krigstjeneste i Algerien. (Dagen.)
Lolland-Falsters Stifts-Tidende, 1841-09-02
Efter Forlydende er den i Mandags i Classelotteriet udtrukne Ambe paa 8000 Rbd. vundet af en Tjenestepige i Kjøbenhavn. (Dagen.)¬
Lolland-Falsters Stifts-Tidende, 1841-09-02
J afgangne Etatsr. Waagepetersens Hotel, der oplyses ved Gas, tildrog sig forleden den Ulykke, at en Mand, der skulde eftersee Gasbeholdningen, ved Uforsigtighed forvoldte en Explosion, hvorved, blandt andet, han blev saa ilde tilredt, at man tvivler om hans Liv. (Vib. Av.)¬
Lolland-Falsters Stifts-Tidende, 1841-09-02
J Løverdags Morges døde en af vore dygtigste yngre Officerer, Capitain Fibiger. Dagen efter afgik ved Døden Stifteren af forhenværende Bestyrer af det v. Westenske Jnstitut J. C. v. Westen. (Berl. Tid.)
Lolland-Falsters Stifts-Tidende, 1841-09-02
Befordringer. Hs. Majestæt har allernaadigst udnævnt Contoirchef og Departementssecretair i det kongelig danske Cancellies 3die Departement, Cancellieraad P. Feddersen, til Borgemester og Byfoged samt Bye og Raadstueskriver i Kallundborg; Cand. juris C. Christensen til Copiist i Skifte= og Byskriver-Contoiret under den kongelige Lands-Over- samt Hof- og Stadsret og Exam. juris J. N. Heboe til Copiist i Auctionscontoiret under bemeldte Ret; Cand. theol. A. Liebenberg er constitueret til Adjunct ved Sorø Academies Skole.
Lolland-Falsters Stifts-Tidende, 1841-09-02
Blandinger. Om Taskenspilleren Døbler fortælles der sande Mirakler. J Berlin havde han præsenteret en tom Ølflaske, der circulerede blandt Tilskuerne, for at vise, at den ingen Dobbeltbund havde; han fyldte den derpaa med Vand, og begyndte nu, efter Tilskuernes eget Valg, at skienke af den forskjellige Glas rød Viin, hvid Viin, Champagne, Melk ofv. Tilsidst slog han Flasken itu, for at vise, at der slet ikke fandtes Noget i den, uden et Tørklæde med 6 Guldringe paa, hvilket han lidet tilforn havde laant af Tilskuerne. Dette Kunststykke havde Dr. Oettinger, Redacteur af Bladet Figaro, selv seet, men dadlet, fordi han ikke kunde begribe det. Döbler, som en Morgen læser Figaros Anmeldelse, begiver sig hen til Dr. Oettinger, og ønsker at tale med ham. Redacteuren lader Tieneren gaae ud igjen, for at spørge om den Fremmedes Navn. Mit Navn - lader D. svare – kan Hr. Doctoren finde paa Adressekortene paa Speilene, og om der end ere to Speile og nok saa mange Visitkort, Hr. Doctoren vil øieblikkeligt opdage mit Kort ved blot at træde for et af Speilene." Dr. O. gaaer til det ene Speil, til det andet Speil, og alle Visitkortene ere forvandlede, paa alle Kortene Navnet Døbler, Oettinger tager en Mængde af Kortene ned, beseer, beføler dem, vender og dreier dem: Döbler, atter Döbler, og atter Döbler paa alle Kortene. – D. bliver indladt; en Samtale begynder mellem Kunstneren og Redacteuren. Jmidlertid bringer Tjeneren Chocolade, og D. inviteres til Frokosten. Dr. O. skjenker af Kanden til sig og D. Jeg troede, de drak Chocolade, siger D. – "Ja vel." Da er dette dog ikke Chocolade; Tjeneren har nok taget feil!" og med disse Ord rækker D. Koppen til O. Denne lugter, smager, smager og drikker endnu en Slurk ner, det er Kaffe, ægte Minnis=Kaffe af Moccabønner. Da er det dog Chocolade, jeg har i min Kop!" siger Doctoren ganske forbløffet. Om Forladelse, Hr. Doctor. De tager vist feil." Doctoren tager sin halvtømte Kopp for Munden, det er Theevand! "Men hvad er dog dette. Der var jo dog Chocolade i Kanden", udraaber Doctoren, tager Laaget af Kanden, men nei, Kanden indeholder ikke Chocolade, men - Camillethee! Dr. O. bliver reent confus, han tager Kande, Kopper, Bakke i Haanden, seer, føler paa Alt, skotter hen til Kurven i Krogen skulde de sex Flasker Kaps viin ogsaa være blevne til Camillethee?" Den stakkels Doctor trænger slet ikke til Camillethee, han transpirerer jo allerede alt hvad han kan, og Sved draaberne staae paa Panden. Lad denne lille Spøg ikke angribe Dem saa meget siger endelig Døbler. Det er en ganske simpel Ting, som jeg gjerne skal forklare Dem, hvis jeg først maa udvikle et Par Sætninger af Læren og Electromagnetismen. Da nu Doctoren havde hørt Forklaringen, indsaae han først fuldkomment, hvor megen Uret han havde tilføiet D. Denne Historie er factisk, og vi kunne indestaae for dens Sandhed. (Dagen.)
Lolland-Falsters Stifts-Tidende, 1841-09-02
Aftonbladet for 18de August indeholder en Beretning om et afskyeligt Mord, begaaet af en 16. aarig Bondepige, Gretha Andersdotter, paa en Barndomsveninde og Legekammerat, med hvilken hun i mange Aar havde levet i den bedste Forstaaelse, uden at Andre havde lagt Mærke til noget Uvenskab imellem dem, som det synes af Misundelse mod den Myrdede, fordi denne havde en god Tjeneste, som hun havde megen Lyst til. Mordersken anstillede sig syg, og da Marie (den Myrdede) med sin sædvanlige Godhjertighed ønskede at lindre hendes Smerter, fortalte hun hende, at Smerterne pleiede at stilles ved en sympathetisk Cuur, der bestod i, at en Anden med bagbundne Hænder skulde gaae ind i et andet Værelse, tage Vand i Munden og spytte det ud mellem Sprækkerne i Gulvet. Efterat Marie havde ladet sig binde Hænderne paa Ryggen af Gretha, og saaledes var bleven værgeløs, qvalte denne hende med et Reeb, som hun havde skjult paa Brystet.
Lolland-Falsters Stifts-Tidende, 1841-09-02
J Følge Aftonbladet har den hæderligt bekjendte Senior ved det norske Universitet, Profesfor i Philosophien, Georg Sverdrup, nu erholdt sin Afsked med 1,333 1/2 Species Pension.
Lolland-Falsters Stifts-Tidende, 1841-09-02
Handelsefterretninger. Hamborg den 26de Aug. Paa Grund af de flauere engelske Beretninger som og det vedholdende smukke Veir, har der siden forrige Fredag viist sig mindre levende Spørgsmaal efter Hvede, og da Tilførselen fra Overlandet var temmelig stærk, saa ere Priserne, ved en middelmaadig Omsætning, i de sidste 8 Dage dalede 15 a 18 Rd. Ogsaa al udenlandske Havne kunde kun sælges til forholdsviis billigere Priser. – Rug og Byg er ligeledes solgt til 4 a 5 Rd. lavere Priser. Erter og Bønner vare kun lidet spurgte og solgtes nogle Daler billigere. – Raps i sund og tør Vare kan noteres til 19 a 20 Mk. Banco pr. dansk Tønde.
Lolland-Falsters Stifts-Tidende, 1841-09-02
Kjøbenhavns Havnepriser den 28de August 1841. Hvede, sjællandsk, 8 Rbd. a 8 Rbd. 56 s.; Rug østersøisk, 5 Rbd. 76 s.; dito fra Provindserne, 4 Rbd. 64 s. a 5 Rbd. 48 s.; Byg, 2radet, 3 Rbd. 80 s. a 4 Rbd.; dito Gradet 3 Rbd. 8 s. a 3 Rbd. 40 s.; Havre, 2 Rbd. 16 s. a 2 Rbd. 32 s.; Erter 4 Rbd. 80 s. a 5 Rbd. 48 s. Reisende fra den 25de August til den 1ste Septbr. 1841.
Lolland-Falsters Stifts-Tidende, 1841-09-02
Fra Gaabense til Vordingborg. Med Pakkeposten, Fuldm. Saabye; Cand. theol. Glahn; Hr. Schrøder, Forvalter Rasmussen; Etatsraad Rothe. Med Personposten, Grev Rantzau; Hr. Lindeburg; Lieutn. Berner; Cand. Boisen, Forpagter Ohl; Fru Aggerup, Jomfruerne Møller og Sandberg; Hr. Sandberg. Med Dagvognen: Mad. Raahauge; Studen Schierning; Frøkenerne L. og S. Stürup; Stud. Biering Forvalter Tidemand, Jomfru Gram; Seminarist Kayser Tømmersvend Rosendahl; Frøken Fibiger; Student Fibiger. Udenfor Posterne: Capellan Krebs, Kammerraad Dorph; Adjunct Dorph. Fru Colbjørnsen med Datter og Søn; 2de Frøkener Rosenkrantz; Kammerherre Schavenius; Kammerh Rosenørn-Lehn med 3 Sønner; Doctor Feilberg med Kone og Barn; Disciplene Frederichsen og Bille. Fra Vordingborg til Gaabense. Med Pakkeposten Frøken Collet og Schnitler; Fuldmægtig Hartmann med Kon og Datter, Proprietair Guldborg; Jomfru Biering. Med Personposten. Hr. Sünkenberg med Kone, Procurator Dahl; Etatsraad Treschow; Dhrr. Klingenberg, Gesner og Führer. Med Dagvognen: Dhrr. Andersen, Nørregaard og Søn, Beck og Lobmann, Jomfruerne Krøyer og Jantzen. Udenfor Posterne, Kjøbmand Sandberg; Grosserer Reiersen og Skibs=Capitain Reiersen; Hr. Dresler; CapitainLieutenant Leth.
Lolland-Falsters Stifts-Tidende, 1841-09-02
AVERTISSEMENTS. paa S. Hempelske Boghandlings Forlag er i denne Tid udkommen: Udsigt over den christne Kirkes Historie. Udarbeidet efter Marheineke, nærmest til Bru for lærde Skoler af Dr. Chr. H. Kalkar, 3 Mk. indb. Ægir. Psalmer for christelige So mænd, forfattede, oversatte og lempede af P. Andresen, 3 Mk. i Papbind. bemærkninger til Kong Christian den Femtes danske Lov, hentede fra den senere Lovgivning, Collegii-Resolutioner og Skrivelser, samt Lovkyndiges Skrifter, samlede af Justitsraad Herredsfoged Hertz. 5te Bogs andet Hefte. 4 Mk. 8 s. Fortsættelsen udkommer uden Ophold. Abonnement modtages fremdeles.
Lolland-Falsters Stifts-Tidende, 1841-09-02
Almuesvennen. En Læsebog til Nytte og Fornøielse for Menigmand. Tredie omarbeidede og forbedrede Udgave, besørget ved Pastor Rohmann. 1 Rbd. 2 Mk. 8 s. indb. Elenchus Familiarum regnivegetabilis adjectis earum divisionumque superiorum notis contractis. Conscripsit J. H. Bredsdorff, in Academia Sorana Botanices atue Oryetologiæ Lector publicus. 2 Mk. indb. Tidsskrift for Almueskolevæsenet, udgivet af Catechet Borch, Student og Skolelærer Brohm og Skoleforstander Sørensen. Supplementhefte, 3 Mk.
Lolland-Falsters Stifts-Tidende, 1841-09-02
Et Par Ord om Ove Høegh Guldberg. Helliget Sandhed og Retfærdighed, af Christian Høegh Guldberg, hans Søn. 24 s. heftet. Disse Skrifter faaes i Nakskov hos Thierry, i Maribo hos Giegengack, i Nykjøbing hos Berggreen, og Bogbinder Madsen.
Lolland-Falsters Stifts-Tidende, 1841-09-02
Formedelst Bortreise er tilkjøbs en Gaard i Nysted Kjøbstad, fordeelagtigt beliggende for Handel, vel vedligeholdt og med tilhørende Hauge og Græsningsret. Tiltrædelsen kan skee i October Maaned og Vilkaarene ere fordeelagtige for Kjøberen. Gaarden forevises og Handel afsluttes ved F. Møller. Nykjøbing. Bedste Eidammer=Oste, 36 s. Pd., Schveitzer-Ost til 18 og 20 s. Pd., nye Christiania Anciovis, Citroner og Appelsiner, saavel som særdeles stærk og hvid Æddike til Asie-Syltning &c., faaes hos M. Chr. Mackeprang.
Lolland-Falsters Stifts-Tidende, 1841-09-02
En Jomfru, som syer Skræddersyening, ønsker sig Condition til 1ste November som Syejomfru og er villig til at deeltage i alt hvad som forefalder. Adressecontoiret anviser.
Lolland-Falsters Stifts-Tidende, 1841-09-02
Skifte-Jndkaldelse. J Kjøbmand L. J. Harboe & Compagnies Opbudsboe bliver holdet en Skiftesamling paa mit Contoir Fredagen den 24de September førstkommende, om Middagen Klokken 12, for at overveie og bestemme hvorledes der skal forholdes med Boets endnu ikke afgjorte Tilgodehavende. J Følge Placaten af 21de April 1824 indkaldes Boets Creditorer herved, at møde ved denne Skiftesamling, for i denne Anledning at afgive Erklæring, og for at fremkomme med endelig Beregning og motiveret Paastand over deres Fordringers Beløb og Beskaffenhed. Nykjøbing Skifteret paa Falster, den 31te August 1841. Møller.
Lolland-Falsters Stifts-Tidende, 1841-09-02
Auctioner. Efter Begjæring af Enkemadame Thame, bliver Fredagen den 10de d. M. om Eftermiddagen Kl. 4 afholdt 4de Auction over det hende tilhørende Sted As 51 i Frise gade, som afholdes i Stedet selv, paa de forhen fremlagte Conditioner. Nykjøbing den 1ste Septbr. 1841. Møller.
Lolland-Falsters Stifts-Tidende, 1841-09-02
NB. Den paa Kringelborg til den 9de September d. A. berammede Løsøre-Auction, tilbagekaldes herved, som udsat indtil videre. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1841-09-04
Lollands Falsters Stisk. Tidende. Redigeret, trykt og udgivet af W. F. Laub i Nykjøbing. No 109.
Lolland-Falsters Stifts-Tidende, 1841-09-04
Løverdagen den 4 September,
Lolland-Falsters Stifts-Tidende, 1841-09-04
Hs. Majestæt Kongen foretog i Torsdags en Tour til Frederiksborg Slot. (Berl. Tid.
Lolland-Falsters Stifts-Tidende, 1841-09-04
Thorvaldsen er ankommen til Livorno den (S. Bl.)
Lolland-Falsters Stifts-Tidende, 1841-09-04
15de August.
Lolland-Falsters Stifts-Tidende, 1841-09-04
Som bekjendt har en Reisende ved Kjøbenhavns Toldbod viist sig paa Vandskier, der nu ere i fuld Afbenyttelse i Norge og Sverrig. Med de fra Stockholm til Kjøbenhavn farende Dampskibe kunne saadanne erholdes a 14 Rbd. Parret, og da der ei behøves videre Kunstfærdighed, for at afbenytte dem, er det at vente, at de og snart ville komme i Brug her. De bestaae af to 4 a 5 Alen lange Brædder af et Qvarteers Bredde og spidse til begge Ender; ere i deres Jndretning - om man saa vil kajakagtige og ere overtrukne med en vandtæt Fernis, samt forsynede med Bøiler, hvorved de fastholdes paa Fødderne. Man bevæger sig fremad med en Aare, der tillige tjener til at vedligeholde Ballancen. (Vib. Av.)J Charlottenlund geraadede fornylig tvende Teltholdersker - Moder og Datter – i Strid om de hos dem værende Musicis Fortrinlighed. De tvende Pianofortespillere, der ved nogle under Striden, faldende Udtryk følte deres Kunstnerære krænket, toge Parti, og der opstod en almindelig Bataille, hvori den ene af Kunstnerne, der iøvrigt skal have været meget duelig og til 1 Octbr. havde bestemt at nedsætte sig i Kjøbenhavn som Jnformateur, erholdt saa mange Saar, at han livløs blev baaret bort og faa Dage efter døde paa Hospitalet. (S. Bl.)
Lolland-Falsters Stifts-Tidende, 1841-09-04
Dannevirke berigtiger en i Ribe Av. indført Berigtigelse til førstnævnte Blads Beretning om en Ravnefader, der for 1 Rbd. i Haderslev solgte sin Søn til en omreisende athletisk Kunstner. Dette Factum paastaaer "Dannevirke fremdeles at være rigtig; men Talen er her egentlig om tre Børn; det, som Faderen solgte for de anførte Blodpenge; det, som Moderen overlod en omreisende Harpespillerinde, og endelig en halvoxen Pige, som, skjøndt med hendes eget Samtykke, overlodes til en omreisende Jøde. Da der ved Afhændelsen af de tvende Sidste ikke fandt nogen Handel eller Pengeindløsning Sted, troede Dannevirkes Redacteur sig ikke beføiet at gjøre disse Familieanliggender til Gjenstand for offentlig Omtale. (Rand. Av.)
Lolland-Falsters Stifts-Tidende, 1841-09-04
Nogle fattige Drenge i Kjøbenhavn, der udmærkede sig ved smukke Sangstemmer, havde forleden faaet den Jdee at give en musikalsk Underholdning paa Vandet, og udførte ret smukt nogle fleer stemmige Sange medens de i en Baad roede op og ned af Frederiksholms Canal, men den Slags Concert blev snart forpurret, da Enkelte havde honoreret Sangerne, og disse som Tiggere anholdte af Politiet. (Aarh. Av.)
Lolland-Falsters Stifts-Tidende, 1841-09-04
Forordningen af 13de August d. A. angaaende Communalvæsenet paa Landet er nu offentliggjort. Den indledes med følgende skjønne Ord: J den Overbeviisning, at en fri og velordnet Communalforfatning ikke alene giver Borgerne en forøget Betryggelse for en paalidelig og hensigtsmæssig Bestyrelse af de Anliggender, der vedkomme det Samfund, hvortil de nærmest høre, men at den og maa have en gavnlig Jndflydelse paa at nære Jver og rigtig Sands for det almindelige Vel, have Vi ligefra Vor Thronbestigelse ladet det være Os magtpaaliggende at fuldende den Ordning af Communalforholdene i Vort Rige Danmark, som af Vor forevigede Forgænger deels allerede var begyndt, deels forberedet. Den omhyggelige grundige Behandling, som Udkastet til denne særdeles vigtige Anordning blev underkastet i begge de sidste Stænderforsamlinger, har havt megen Jndflydelse paa den endelige Affattelse, og Stændernes Jndstillinger ere i flere væsentlige Puncter blevne fulgte. Anordningen, som dog ikke efter Stændernes Andragende kaldes provisorisk, skal træde i Kraft fra 1ste Januar 1842. Vi haabe med Tillid, at Landets Beboere, ved en virksom og kraftig Benyttelse af den Ret, som herved er tilstaaet dem til Deeltagelse i de dem nærmest vedkommende Anliggender, ville vise, at de ere dygtige og værdige til endnu større Frihed ogsaa i de Gjenstande, som meere gribe ind i det Heles almindelige Vel.
Lolland-Falsters Stifts-Tidende, 1841-09-04
Den 28de August blev Generalmajor Zepelinbegraven paa Garnisonskirkegaarden med militair Honneur. Flere Medlemmer af Kongehuset fulgte ham til hans sidste Hvilested. Kongen repræsenteredes ved hans Adjutant, Kammerherre Blücher.
Lolland-Falsters Stifts-Tidende, 1841-09-04
Som hans Efterfølger nævner man Prinds Bent heim-Steinfurt, skjøndt dette dog kun er en løs Conjectur. (Aalb. Av.)
Lolland-Falsters Stifts-Tidende, 1841-09-04
paa hans 28de Aars Fødselsdag - siger Aalb. Av. - døde Capitain ved Jngenieurerne, C. A.F. Fibiger, efterat han nylig i en saa ung Alder havde opnaaet denne Charge. Han var en ung Mand af mange Kundskaber, med Liv og Sjælhyldende den Retning, vor Tid havde taget, en værdig Søn af hans værdige Fader, Major og Land- og So-Krigscommissair Fibiger. Som Forfatter har han gjort sig fortjent ved sin af Trykkefrihedsselskabet udgivne danske Læsebog for Almuen, ligesom man veed, at flere anonyme Artikler angaaende det Militaires Organisation stamme fra hans Haand. Svag af Constitution tildrog han sig ved sin utrættelige Tjenesteiver og Flid en ondartet Brystsyge, til hvis Bekæmpelse Lægerne havde tilraadet ham at tage til Madeira. Her reiste han hen i forrige Aar, men den milde, balsamiske Luft var ikke istand, til at bekæmpe Ondet, der allerede havde grebet vidt om sig; med Døden i Hjertet vendte han hjem og udaandede sit unge Liv, der lod haabe saa herlige Frugter, i sin Families Skjød. Sikkert er aldrig noget Tab af en ung Officeer bleven mere beklaget end hans Onsdagen den 25de August toge alle Waisenhuusbørnene med deres Lærere paa 25 Vogne udtil Sorgenfri, for at lykønske Hs. Majestæt til hans Helbredelse. Paa en Stol paa Terrassen ved Slottet hørte Hs. Majestæt Afsyngningen af en i denne Anledning forfattet Sang. (Aalb. Av.)
Lolland-Falsters Stifts-Tidende, 1841-09-04
Efter Forlydende vil der i nederste Etage af Hotel d'Angleterre, som for ikke længe siden er bleven bortsolgt af Hr. Knirsch, blive indrettet et meget elegant Kaffehuus, som vel vil blive en farlig Concurrent for det Kehletske. (S. Bl.)
Lolland-Falsters Stifts-Tidende, 1841-09-04
Frihedstræet - hedder det i Rand. Av. er blevet saa altereret over, at Fædrelandet for at vise Tonen i Bladet har meddeelt nogle Spaaner, at det, foruden at love Svar, tillige har truet med en Action, skjøndt Fædrelandet kun har gjort opmærksom paa Grunden til Udgiverens Afskedigelse, og paa, hvilke Blade der kunne vente at erholde Postforsendelsesret, begge Deele paa en Maade, der vist ikke kan give Anledning til at beskjæftige nogen Domstol.
Lolland-Falsters Stifts-Tidende, 1841-09-04
En Smed i en Kjøbstad havde udbedt sig Cancelliets Resolution for, hvorvidt det kunde bestaae med de gjældende Love, at endeel Eiendomsbesiddere, i bemeldte Kjøbstad havde ladet bygge Smedeværksted og selv holdt Folk til at udføre deres Smedearbeide. Cancelliet svarede under 15de Juni, at der Jntet kunde være imod det Omspurgte at erindre, naar kun de, der afbenyttes til saadant Arbeide, staae i fast Tjeneste hos de Vedkommende.
Lolland-Falsters Stifts-Tidende, 1841-09-04
Af den Frisindede erfarer man, at det er forbudt Toldbetjentene at ryge Tobak paa deres Post. (Ove Th. Av.)
Lolland-Falsters Stifts-Tidende, 1841-09-04
Den unge (19-aarige) Student, der i Kjøbenhavn nylig paa en uhørt Maade berøvede sig selv Livet, blev, ifølge Aarh. Avis, fundet liggende død med en Ragekniv i Haanden, hvormed han først havde aabnet sig Underlivet og derefter overskaaret Halsen. Bevæggrunden dertil vides ikke.
Lolland-Falsters Stifts-Tidende, 1841-09-04
Den 21de August om Aftenen trak et svært Uveir op over Voerbasse ved Kolding. Orkanagtige Vindstød, i Forbindelse med Regnskyl, Hagel og Jisslag ituslog de fleste Vinduer i Byen og paa Kirken og ødelagde aldeles, saavidt Veiret strakte sig, de modne Kornmarker. 5 a 6 Lodseiere fik deres Avl aldeles ødelagt. For de fattige Beboere, i denne skarpe Egn er der kun sørgelige Udsigter; Trangen til Hjælp er stor. Gid de velhavende Landmænd, der glæde sig til en rig Høst, ville have dette i Minde! Ogsaa paa Præstens Toft anrettede Uveiret en Ødelæggelse, som ikke kan oprettes. Over 30 Traver næsten modent Korn, som vilde udgjøre meer end 2/3 Dele af Præstens lille, men for ham vigtige Avl af langstraaet Sæd, er ødelagt for i Aar. Ageren seer ud som om en Folkehob havde tærsket løs paa den med Tjørneknipler: Straaet knækket og nedslaget i Jorden og Vipperne aldeles afrippede. (Veile Av.)
Lolland-Falsters Stifts-Tidende, 1841-09-04
Under 21de August er Exam. jur. Amtsfuldmægtig Christen Olsen af Randers meddeelt Tilladelse til at procedere paa Prøve ved samtlige Retter i Randers Amt.
Lolland-Falsters Stifts-Tidende, 1841-09-04
Nykjøbing den 4de September. Natten imellem sidstafvigte Mandag og Tirsdag, omtrent imellem 11 og 12, blev Smeden i Breininge paa Lolland, Poul Christensen, paa Hjemveien fra Grønnegade overfalden af en Mand, der, sandsynligviis med en Gjærdestav, bibragte ham flere Slag; og da Smeden satte sig til Modværge, sprang en Anden til bagfra og gav ham et Slag, i Hovedet, saa han bevidstløs faldt til Jorden. Den Mishandlede, som har faaet flere betydelige Saar i Hovedet, ligger endnu under Lægens Behandling, Poul Christensen troer at kjende den af Voldsmændene, som angreb ham. Det var ønskeligt, at vedkommende Politimester vilde gjøre sig Umage for at faae disse Stiemænd opdagede, og vi ville derhos haabe, at han efter en heldig Undersøgelse kan afsige en saadan Dom over Forbryderne, at han ikke faaer den hjemviist, saaledes som det for kort Tid siden hændtes en Politimester paa Falster. (Meddeelt.)
Lolland-Falsters Stifts-Tidende, 1841-09-04
Ledigt Embede. Vildsted og Vindblæs Sognekald i Viborg Stift, 200 Rd. (Opslaaet vacant den 27de August.)